Mary Helen Johnston

Mary Helen Johnston (lahèr 17 Sèptèmber 1945) panèka matan astronot bân èlmowan binè' sè asalla ḍâri Amèrika Serikat. mary aktif alako kalabân NASA mènangka insinyur è taon 1960-ân bân 1970-an. È bâkto aktiffâ alako è Marshall Spaceflight Center, Mary anḍi' pangkat mènangka insinyur spesialis buwâ'ân ka'angghuy astronot abhâreng èlmuwan sè laèn. Èlmowan-èlmowan ghânèka arancang proyek bân eksperimen praktis è ḍâlem Spacelab Shuttle.

 Kaoḍi'ân Awwâl bân Pamolangan 
Mary Helen Johnston lahèr è Tasè' Palem Bârâ', Florida bân jâ-rajâ è Spacelab Shuttle. Molaè ghi' kènè', Mary tarinspirasi ḍâ' bidang teknik bân eksplarasi lowar angghâsa sareng kaḍâtengnganna Sputnik bân kabâḍâ'ânna Kennedy Space Center sè semma' kalabân romana.

Mary lulus è taon 1966 kalabân gellar Bachelor of Science è bidang teknik ḍâri Universitas Naghâra Bâgiyân Florida (bhâsa Inggris: Florida State University (FSU)) bân ngaollè gellar Bachelor of Science è taon 1969. È taon 1973, Mary ngaollè gellar doktor è bidang teknik metalurgi ḍâri Universitas Florida è bâbâna bimbingan David H. Baldwin. Mary aropa'aghi bâbinè' lu-ghâllu sè narèma gellar teknik ḍâri FSU. Ngennaè masa kuliyâ, mary nyata'aghi jhâ' è bâkto ghânèka kabâḍâ'ânna bhidhâ karana salanjhângnga bâkto lakona, Mary lebbi segghut bâḍâ è lingkungan karjâ sè kabânnya'an èssè orèng lakè'.

 Lako è NASA 
Mary molaè alako è Marshall Space Flight Center (MSFC) NASA bâkto ghi' akulyâ ḍâri taon 1963 kantos 1968 bân resmi alako mènangka ahli metalurgi è taon 1968.

È taon 1974, abhâreng Doris Chandler, Carolyn S. Griner, dan Ann Whitaker, Mary maso' ka ḍâlem simulasi misi lowar angghâsa è General Purpose Laboratory (GPL) MSFC. Simulasi sè ènyamaè Concept Verification Test (CVT) No. 4 panèka amolaè sa'abiddhâ lèma arè, molaè 16 Ḍèsèmber bân ngujhi sabellâs eksperimen ka'angghuy èterrappaghi è Spacelab pesawat ulang-alik. Lingkungan pangojiyân èghâbây nyaropaè kabâḍâ'ân pesawat ulang-alik kajhâbhâna gravitasi nol. Mary mèmpèn tello' eksperimen bân abhânto pangebhângan teknik sè bhâkal èghuna'aghi è Spacelab.

 Sombher